Publication: Magyar Közlöny
Issue: MK-2007-115 (Year: 2007, Number: 115)
Era: 2004-2010
Section: érdekelteket, hogy a 923/2007. (IV. 11.) számú határozatával közmûsor-szolgáltatóvá nyilvánította az Újpesti Média
Paragraph Index: 1614

9. Reklámok és támogatott mûsorszámok megjelenésének szabályai 9.1. Az Újpest TV mûsoridejében a reklámidõ nem haladhatja meg bármiként számított egy órán belül a 6 percet. Reklám csak az egyes mûsorszámok közötti idõben jelenhet meg, mûsorszámot megszakítva nem. 9.2. A reklám nem élhet vissza a kiskorú nézõk tapasztalatlanságával. Nem szólíthatja fel közvetlen formában õket arra, hogy ösztönözzék szüleiket vagy más felnõtteket játékok, illetve más áruk vagy szolgáltatások megvásárlására, igénybevételére. 9.3. A reklám tartalma nem sértheti az erre vonatkozó szabályokat és a jó ízlést. Nem kelthet félelmet, nem népszerûsíthet erõszakos magatartást, az emberi és természeti környezet károsítását, állatok kínzását. 9.4. A reklám nem élhet vissza a mûszaki és tudományos kutatás eredményeivel. Nem tüntethet fel tudományosan megalapozottnak olyan állításokat, melyek nem bizonyítottak. A reklámban szereplõ személyek öltözete nem utalhat arra, hogy az elhangzó szöveg forrása valamilyen nagy társadalmi elismertségnek örvendõ testület vagy szervezet. 9.5. Nemzeti ünnepek eseményeirõl, egyházi szertartásokról vagy tudományos elõadásokról készített mûsorszámokat közvetlenül megelõzõen vagy azokat közvetlenül követõen reklám nem közölhetõ. 9.6. Szponzori támogatást kizárólag kulturális eseményeket bemutató mûsorszámokkal, vallási tárgyú, etnikai kisebbségekkel kapcsolatos, valamint életkoruk, testi, szellemi vagy lelki állapotuk, társadalmi körülményeik miatt súlyosan hátrányos helyzetben lévõ személyek, csoportok problémáival foglalkozó mûsoraihoz vehet igénybe. A támogató ilyen esetekben sem lehet dohánytermék vagy alkoholtartalmú ital fõ tevékenységû elõállítója vagy forgalmazója. 9.7. A mûsorszám támogatója nem befolyásolhatja a mûsorszám tartalmát vagy annak a mûsorsávon belüli elhelyezését. 9.8. A napi mûsoridõ átlagában számított óránként a reklám idõtartama nem haladhatja meg az öt percet.

Source: https://magyarkozlony.hu/hivatalos-lapok/2fe452c158b2339bf2081327a2e4f472f03fe140/dokumentumok/502290d40b4e9af47224381c20d4271ff11bba8f/letoltes